REGULAMENTO DEFINITIVO PRAZA DE ABASTOS
ADMINISTRACIÓN LOCAL — Municipal — Mondariz (Ordenanzas e Regulamentos, 25/11/2016)

Ao non terse presentado alegación durante o prazo de exposición ao público, queda automáticamente elevado a definitivo o acordo plenario aprobatorio de modificación do Regulamento da Feira de Abastos do concello de Mondariz, cuxo texto faise público, para o seu xeral coñecemento e en cumprimento do disposto no artigo 70.2 da Lei Reguladora de Bases de Réxime Local. Ao abeiro do previsto nos artigos 22.2. d) e 49 da Lei Reguladora de Bases de Réxime Local, propoño ao Pleno da Corporación modificar o REGULAMENTO DO MERCADO MUNICIPAL DE ABASTOS DO CONCELLO DE MONDARIZ nos seguintes puntos co obxectivo de buscar unha maior adecuación á realidade social do mesmo e as pequenas problemáticas que plantexa o seu funcionamento: PRIMEIRO.— Aprobar inicialmente a modificación do Regulamento do Mercado Municipal de Abastos de Mondariz coa redacción que a continuación se recolle: O artigo 6–Distribución, pasaría a ter a seguinte redacción: “Dentro do inmoble da Praza de Abastos existen os postos fixos e ós móbiles, os cales serán obxecto de utilización privativa a través de concesión administrativa.” O Título III para a ser titulado “Regulación das concesións administrativas dos postos fixos e móbiles “. O artigo 22–Procedemento de adxudicación, experimenta as seguintes modificacións: 1.—Correspóndelle ao concello de Mondariz a cesión da explotación dos postos fixos ou móbiles a particulares … 2.—Poderán ser obxecto de concesión os postos fixos ou móbiles… 3.—A explotación dos postos fixos e móbiles 5.—A concesión para a ocupación de postos fixos ou móbiles O artigo 24–Prazo das concesións, engádese un inciso final: “No caso de concesións para postos de hostalería, a duración da concesión será de cinco anos, prorrogables por outros cinco, en función do cumprimento do contrato e regulamento.” O artigo 26 – Canon, engádese un parágrafo inicial: “Os concesionarios estarán obrigados a satisfacer un canon trimestral, que será o que se fixe no procedemento de licitación.” No artigo 29–Cambio de actividade, suprímese o inciso: “O cambio de actividade se fose autorizado, devengará os tributos que se determinen na Ordenanza Fiscal en vigor.” No artigo 30 – Permutas, suprímese o inciso final: “previo pago das taxas municipais fixadas na Ordenanza fiscal en vigor.” No artigo 33–Caducidade, engádese: “No caso dos locais dedicados á hostalería, caducará polo transcurso do prazo de 5 anos ou 10 anos como máximo incluída a prórroga.” No artigo 37–Ocupación provisional, o apartado 1 pasa a dicir: “Con carácter excepcional o concello poderá conceder autorización administrativa directa e temporal para os postos fixos e móbiles. Este outorgamento directo de autorización de ocupación temporal só será posible si o número de postos baleiros é superior ao número de peticións recibidas para ocupar eses postos….” O apartado 2 pasa a dicir: “A solicitude de autorización realizarase por persoa interesada debendo indicar os datos de mercado, número de posto ( no caso de posto fixo ) e actividade.” O apartado 6 pasa a dicir: “Como obriga económica, comprométense a aboar por anticipado o canon que se fixe na autorización que non poderá ser inferior á taxa que fixe no artigo 5.1. b) da Ordenanza Fiscal Municipal nº 19…” A Disposición Transitoria Segunda pasa a dicir: “Mentres non caduquen as concesións actuais o canon trimestral polos postos será o que se recolle no seguinte cadro: Local D>170 €/ trimestre Local F>122€/ trimestre Local G>128 €/ trimestre Piloto >190 €/ trimestre” Engádese unha Disposición Derogatoria: “Queda derogada a Ordenanza Fiscal nº14 reguladora da taxa por ocupación de postos no mercado de abastos do concello de Mondariz, con efectos a 1 de xaneiro de 2107.” Segundo.— Someter dita modificación do Regulamento a información pública e audiencia dos interesados, con publicación no Boletín Oficial da Provincia e no taboleiro de anuncios do concello, polo prazo de trinta días para que poidan presentarse alegacións, que serán resoltas pola corporación de non presentarse reclamacións considerarase o acordo definitivamente adoptado sen necesidade de novo acordo plenario. Contra o presente acordo, poderase interpoñer recurso contencioso-administrativo, ante a Sala do Contencioso-Administrativo do Tribunal Superior de Xustiza de Galicia con sede en A Coruña, no prazo de dous meses a contar dende o día seguinte á publicación do presente anuncio, consonte ao artigo 46 da Lei da Xurisdicción Contencioso-Administrativa. Mondariz 14 de novembro de 2016.—O Alcalde, Xoán Carlos Montes Bugarín.